
ΤΕΥΧΟΣ ΔΕΥΤΕΡΟ 


Αρ 


. Φύλλου 2369 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

2 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

3 

Έγκριση Κανονισμού Διδακτορικών Σπουδών του 
Τμήματος Μαθηματικών της Σχολής Θετικών Επι¬ 
στημών του Αριστοτελείου Πανεπιστημίου Θεσ¬ 
σαλονίκης. 

4 

Καθορισμός του αριθμού των παρεχόμενων θέ¬ 
σεων σε είκοσι εννέα (29) μεταπτυχιακά προ¬ 
γράμματα σπουδών του Ελληνικού Ανοικτού 
Πανεπιστημίου (Ε.Α.Π.) για το ακαδημαϊκό έτος 
2018-2019. 

5 

Έγκριση ίδρυσης Προγράμματος Μεταπτυχιακών 
Σπουδών με τίτλο: «Σχεδιασμός και Κατασκευή Τε¬ 
χνικών Έργων - Οθ5ΐ9η 3πά (Ζοη5ΐιπ<:ΐίοη οί ΘίνίΙ 
Επ9ίπθθΓίπ9 5ΐΓυεΐυτθ5» του Τμήματος Πολιτικών 
Μηχανικών Τ.Ε. της Σχολής Τεχνολογικών Εφαρ¬ 
μογών (ΣΤΕΦ) του Αλεξάνδρειου Τεχνολογικού 
Εκπαιδευτικού Ιδρύματος Θεσσαλονίκης (ΑΤΕΙΘ). 


ΑΠΟΦΑΣΕΙΣ 

Αριθμ. πράξης 1144 (1) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. -Το αρθ. 15 παρ. 15 του ν. 4485/2017. 

2. -Το αρθ. 29 του ν. 4009/2011. 

3. - Τη διάταξη του άρθ. 27 παρ. 7 του ν. 4386/2016 
«Ρυθμίσεις για την έρευνα και άλλες διατάξεις». 

4. - Την αριθμ. 6327/15-5-2014 πρυτανική πράξη 
ένταξης του Πολυδώρου σε θέση Ε.ΔΙ.Π. (ΦΕΚ 1345/ 
28-5-2014 τ.Β'). 


5. -Την από 12-6-2017 εισήγηση του Τομέα Θεωρητικής 
χημείας-φυσικοχημείας ανόργανης ανάλυσης, ενόργα¬ 
νης ανάλυσης, οργανολογίας και χημικής μηχανικής. 

6. - Την από 19-6-2017 απόφαση της Συνέλευσης του 
Τμήματος Χημείας. 

7. -Το αριθμ. 892/8-3-2018 έγγραφο του Τμήματος 
Χημείας. 

8. -Την αριθμ. 1058/2-6-2017 αίτηση του ενδιαφερο¬ 
μένου, διαπιστώνουμε: 

ότι το γνωστικό αντικείμενο του Χριστόφορου Πο¬ 
λυδώρου του Κυριάκου, μέλους Εργαστηριακού Διδα¬ 
κτικού Προσωπικού (Ε.ΔΙ.Π.) του Τμήματος Χημείας της 
Σχολής Θετικών Επιστημών του Ιδρύματος καθορίζεται 
σε «Αναλυτική Χημεία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 1142 (2) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. - Το αρθ. 15 παρ. 15 του ν. 4485/2017. 

2. -Το αρθ. 29 του ν. 4009/2011. 

3. - Τη διάταξη του άρθ. 27 παρ. 7 του ν. 4386/2016 
«Ρυθμίσεις για την έρευνα και άλλες διατάξεις». 

4. -Την αριθμ. 6327/15-5-2014 πρυτανική πράξη έντα- 
ξηςτου Μορέ σε θέση Ε.ΔΙ.Π. (ΦΕΚ 1345/28-5-2014τ.Β'). 

5. -Τηναπό 19-6-2017 εισήγηση τουΤομέα Οργανικής 
Χημείας, ΟργανικήςΧημικήςΤεχνολογίας, ΧημείαςΤρο- 
φίμων, Βιοχημείας και Κλινικής Χημείας. 

6. - Την από 19-6-2017 απόφαση της Συνέλευσης του 
Τμήματος Χημείας. 

7. -Το αριθμ. 892/8-3-2018 έγγραφο του Τμήματος 
Χημείας. 

8.-Τηναριθμ. 1085/13-6-2017 αίτηση του ενδιαφερο¬ 
μένου, διαπιστώνουμε: 

ότι το γνωστικό αντικείμενο του Ανδρέα Μορέ του 
Γεωργίου, μέλους Εργαστηριακού Διδακτικού Προσωπι¬ 
κού (Ε.ΔΙ.Π.) του Τμήματος Χημείας της Σχολής Θετικών 
Επιστημών του Ιδρύματος καθορίζεται σε «Οργανική 
Χημεία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. 12251 _ (3) 

Έγκριση Κανονισμού Διδακτορικών Σπουδών 
του Τμήματος Μαθηματικών της Σχολής Θετι¬ 
κών Επιστημών του Αριστοτελείου Πανεπιστη¬ 
μίου Θεσσαλονίκης. 

Η ΣΥΓΚΛΗΤΟΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

(Αριθμ. συνεδρίαση 2953/25-1-2018) 

Έχοντας υπόψη: 

1 .Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 45 
παρ. 2. 

2. Τιςδιατάξειςτου άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α74-8-2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: α)163204/ 
Ζ1 ΕΞ. ΕΠΕΙΓΟΝ/29-9-2017: «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β) 22879/Ζ1 /9-2-2018: «Εφαρμογή των 
διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Μα¬ 
θηματικών της Σχολής Θετικών Επιστημών του Αριστο- 
τελείου Πανεπιστημίου Θεσσαλονίκης (συνεδρίαση με 
αριθμ. 473/13-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
τουΤμήματος Μαθηματικών της Σχολής Θετικών Επιστη¬ 
μών του Αριστοτελείου Πανεπιστημίου Θεσσαλονίκης, 
ως εξής: 

Άρθρο 1 
Γενικές Αρχές 

Οι διδακτορικέςΣπουδέςτουΤμήματος Μαθηματικών 
του Αριστοτελείου Πανεπιστημίου Θεσσαλονίκης απο¬ 
σκοπούν στην προαγωγή της γνώσης και της πρωτότυ¬ 
πης επιστημονικής έρευνας και οδηγούν στην απόκτηση 
διδακτορικού διπλώματος. 


Το διδακτορικό δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος διδακτορι¬ 
κών Σπουδών τουΤμήματος Μαθηματικών του Αριστο- 
τελείου Πανεπιστημίου Θεσσαλονίκης, όπως αυτός κα¬ 
ταρτίστηκε με απόφαση της Συνέλευσης του Τμήματος 
(συνεδρίαση με αριθμό 473/13-12-2017). 

Άρθρο 2 

Νομικό και Θεσμικό πλαίσιο 

1. Το Π ρόγραμμα διδακτορικών Σπουδών του Τμή μα- 
τος Μαθηματικών οργανώνεται και λειτουργεί σύμφωνα 
με τις διατάξεις του ν. 4485/2017 και των εν ισχύει ευρι¬ 
σκομένων σχετικών διατάξεων και αποφάσεων. 

2. Αρμόδια όργανα για την οργάνωση και λειτουργία 
του Προγράμματος διδακτορικών Σπουδών του Τμή¬ 
ματος Μαθηματικών είναι η Συνέλευση του Τμήματος 
Μαθηματικών και η Σύγκλητος τους Α.Π.Θ. 

3. Με σκοπό την εύρυθμη λειτουργία του Προγράμμα¬ 
τος διδακτορικών Σπουδών συγκροτείται Συντονιστική 
Επιτροπή Διδακτορικών Σπουδών (στο εξής: Σ.Ε.Δ.Σ.), 
η οποία είναι αρμόδια για όλα τα θέματα, που αφορούν 
στην εκπόνηση διδακτορικών διατριβών στο Τμήμα 
Μαθηματικών. 

Η Σ.Ε.Δ.Σ. είναι πενταμελής και απαρτίζεται από ένα 
μέλος από κάθεΤομέα τουΤμήματος.Τα μέλη της και 
ο Πρόεδρός της ορίζονται από τη Συνέλευση κάθε 
Ιούνιο και η θητεία της είναι ετήσια. Σε περίπτωση 
παραίτησης μέλους ή μελών της Σ.Ε.Δ.Σ. η Συνέλευση 
ορίζει νέα μέλη ως αντικαταστάτες για το υπόλοιπο 
της θητείας. Η Σ.Ε.Δ.Σ. εισηγείται τις προτάσεις της 
στη Συνέλευση. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση διδακτορι¬ 
κής διατριβής στοΤμήμα έχουν όσοι πληρούν τις κάτωθι 
προϋποθέσεις: 

1. Είναι πτυχιούχοι Α.Ε.Ι. (Πανεπιστημίου ή Τ.Ε.Ι.) της 
ημεδαπής ή αναγνωρισμένου ως ισότιμου ιδρύματος 
της αλλοδαπής. 

2. Είναι κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισότι¬ 
μου ιδρύματος της αλλοδαπής, συναφών με τα γνωστικά 
αντικείμενα του Τμήματος Μαθηματικών ή 

3. Είναι κάτοχοι ενιαίου και αδιάσπαστου τίτλου Σπου¬ 
δών Μεταπτυχιακού Επιπέδου, κατά το άρθρο 46 του 
ν. 4485/2017, συναφών με τα γνωστικά αντικείμενα του 
Τμήματος Μαθηματικών. 

Ως υποψήφιοι διδάκτορες είναι δυνατό, σε εξαιρετικές 
περιπτώσεις ερευνητικής ή επαγγελματικής εμπειρίας, 
να γίνονται δεκτοί, μετά από αιτιολογημένη απόφαση της 
Συνέλευσης, και μη κάτοχοι Διπλώματος Μεταπτυχιακών 
Σπουδών. Στη συγκεκριμένη περίπτωση, ο υποψήφιος 

διδάκτορας υποχρεούται να περατώσει οργανωμένο 
κύκλο μαθημάτων, που προτείνεται από τη Σ.Ε.Δ.Σ. του 
Τμήματος, είναι συναφής με το αντικείμενο της αίτησης 
του υποψηφίου και εγκρίνεται από τη Συνέλευση. 

Άρθρο 4 

Χρονική διάρκεια 

1. Η χρονική διάρκεια για την απόκτηση του διδακτορι¬ 
κού διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

2. Για τους υποψήφιους διδάκτορες που γίνονται κατ' 
εξαίρεση δεκτοί, χωρίς να είναι κάτοχοι Δ.Μ.Σ., το ελάχι¬ 
στο χρονικό όριο απόκτησης του διδακτορικού διπλώ¬ 
ματος ανέρχεται στα τέσσερα (4) τουλάχιστον πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

3. Ο μέγιστος χρόνος εκπόνησης της διδακτορικής 
διατριβής ορίζεται στα έξι (6) πλήρη ημερολογιακά έτη 
από την ημερομηνία ορισμού της Τ ριμελούς Συμβου¬ 
λευτικής Επιτροπής. Ο παραπάνω χρόνος δύναται να 
παραταθεί για δύο (2) επιπλέον έτη, μετά από αίτηση του 
υποψηφίου και τεκμηριωμένη απόφαση της Συνέλευσης 
του Τμήματος. 

4.0 υποψήφιος διδάκτορας μπορεί να αιτηθεί αναστο¬ 
λής ενός (1) πλήρους ημερολογιακού έτους με αίτησή 
του, η οποία συνοδεύεται με επαρκώς αιτιολογημένη 
εισήγηση τηςΤριμελούς Συμβουλευτικής Επιτροπής και 
εγκρίνεται με απόφαση της Συνέλευσης του Τμήματος. 
Κατά τη διάρκεια της αναστολής αίρεται η ιδιότητα του 
υποψήφιου διδάκτορα και τα εξ' αυτής απορρέοντα δι¬ 
καιώματα. Ο χρόνος της αναστολής προσμετράται στον 
μέγιστο συνολικό χρόνο εκπόνησης της διδακτορικής 
διατριβής. 

Άρθρο 5 

Δικαιώματα/Παροχές 

και Υποχρεώσεις Υποψήφιων Διδακτόρων 

5.1. Δικαιώματα/Παροχές. 

1. Οι διδακτορικές Σπουδές προσφέρονται δωρεάν. 

2. Οι υποψήφιοι διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής 
Επιτροπής, διατηρούν πλήρη τα δικαιώματα και τις πα¬ 
ροχές που προβλέπονται και για τους φοιτητές του Β' 
κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά Όργανα, κ.α. 

Επιπλέον, οι υποψήφιοι διδάκτορες διατηρούν δικαι¬ 
ώματα πρόσβασης, δανεισμού και χρήσης των ηλεκτρο¬ 
νικών υπηρεσιών των πανεπιστημιακών βιβλιοθηκών 
μέχρι και πέντε (5) έτη μετά την απονομή του διδακτο¬ 
ρικού διπλώματος. 

5.2. Υποχρεώσεις 

Ο υποψήφιος διδάκτορας έχει υποχρέωση ανανέωσης 
της εγγραφής του κάθε ακαδημαϊκό έτος. Επίσης είναι 
υποχρεωμένος να αναφέρει το Τμήμα ως «ακαδημαϊκή 
στέγη» σε κάθε δημοσίευσή του. 


Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση ΣυνέλευσηςτουΤμήματος (άρθρο 9 παρ. 3 
εδάφιο ε'του ν. 3685/2008 που παραμένει σε ισχύ σύμ¬ 
φωνα με το άρθρο 88 περ. α' του ν. 4485/2017) και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

1. Το Τμήμα δέχεται κατά τη διάρκεια όλου του έτους 
αιτήσεις από τους ενδιαφερομένους οι οποίες κατατίθε¬ 
νται στη Γραμματεία του Τμήματος. 

2. Στην αίτηση αναγράφεται ο τίτλος του προτεινόμε- 
νου θέματος, η προτεινόμενη γλώσσα εκπόνησης και 
συγγραφής, η οποία μπορεί να είναι διάφορη της ελ¬ 
ληνικής, καθώς και ο προτεινόμενος ως επιβλέπων της 
διδακτορικής διατριβής, ο οποίος ανήκει σε όσους έχουν 
δικαίωμα επίβλεψης διδακτορικής διατριβής, σύμφωνα 
με τα οριζόμενα στο άρθρο 39 του ν. 4485/2017 και στο 
άρθρο 8 του παρόντος Κανονισμού. 

Η αίτηση συνοδεύεται από τα παρακάτω δικαιολο- 
γητικά. 

1) αναλυτικό βιογραφικό σημείωμα του/της υποψη- 
φίου/φιας, 

2) επικυρωμένο αντίγραφο πτυχίου, 

3) επικυρωμένο αντίγραφο Διπλώματος Μεταπτυχι¬ 
ακών Σπουδών, 

4) αποδεικτικό γνώσης ξένης γλώσσας σε επίπεδο Β1, 

5) προσχέδιο διδακτορικής διατριβής, 

6) βεβαίωση ισοτιμίας και αντιστοιχίας Δ.Ο.Α.Τ.Α.Π., 
εφόσον το πτυχίο ή το Δίπλωμα Μεταπτυχιακών Σπου¬ 
δών έχουν αποκτηθεί στην αλλοδαπή, και 

7) έγγραφο του προτεινόμενου επιβλέποντα, ότι απο¬ 
δέχεται την επίβλεψη της διδακτορικής διατριβής, στην 
οποία αναγράφονται τα άλλα δύο προτεινόμενα μέλη 
τηςΤριμελούς Συμβουλευτικής Επιτροπής. 

Κατ' αρχήν η Σ.Ε.Δ.Σ. του Τμήματος εξετάζει αν ο 
υποψήφιος πληροί τις προϋποθέσεις για την εκπόνηση 
διδακτορικής διατριβής και εισηγείται στη Συνέλευση 
του Τμήματος. 

3. ΤοΤμήμα μπορεί να προκηρύσσει θέσεις υποψηφί¬ 
ων διδακτόρων, ύστερα από απόφαση της Συνέλευσης. 
Η προκήρυξη δημοσιοποιείται μέσω του ημερησίου τύ¬ 
που και αναρτάται στο διαδικτυακό τόπο του Τμήματος 
Μαθηματικών του Αριστοτελείου Πανεπιστημίου Θεσ¬ 
σαλονίκης. 

4. Σε περίπτωση χρηματοδότησης θέσεων υποψηφίων 
διδακτόρων από Ερευνητικό Πρόγραμμα μπορεί, ύστερα 
από απόφαση της Συνέλευσης, να γίνεται προκήρυξη 
των θέσεων με τη διαδικασία που προβλέπει το Ερευ¬ 
νητικό Πρόγραμμα. Η προκήρυξη δημοσιοποιείται μέσω 
του ημερησίου τύπου και αναρτάται στο διαδικτυακό 
τόπο του Τμήματος Μαθηματικών του Αριστοτελείου 
Πανεπιστημίου Θεσσαλονίκης. 

Στην περίπτωση αυτή οι αιτήσεις συνοδεύονται από 
τα δικαιολογητικά που προβλέπονται στο εδάφιο 2 
του παρόντος άρθρου, εκτός του δικαιολογητικού (7). 
Η Συνέλευση του Τμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει τριμελείς Επιτροπές από μέλη Δ.Ε.Π. του 
Τμήματος, ανά κατηγορία αιτήσεων. Η κάθε Επιτροπή 
εξετάζει τις υποβληθείσες αιτήσεις και τα συνυποβαλ¬ 
λόμενα έγγραφα και, αν το κρίνει απαραίτητο, καλεί σε 
συνέντευξη τους υποψήφιους. 

Κατόπιν, η κάθε Επιτροπή υποβάλλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο υποψή¬ 
φιος πληροί ή δεν πληροί τις προϋποθέσεις προκειμένου 
να γίνει δεκτός. Επιπρόσθετα, προτείνει τον επιβλέποντα, 
εφόσον δεν έχει προταθεί από τον υποψήφιο. Σε κάθε 
περίπτωση το θέμα ανάγεται στην αρμοδιότητα της Συ¬ 
νέλευσης του Τμήματος. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του υποψηφίου. Στην εγκριτική από¬ 
φαση της Συνέλευσης ορίζεται και η γλώσσα εκπόνησης 
και συγγραφής της διδακτορικής διατριβής. Στην ίδια 
απόφαση, η Συνέλευση δύναται να καθορίσει ως προϋ¬ 
πόθεση για την εκπόνηση της διδακτορικής διατριβής 
του υποψηφίου, την παράλληλη επιτυχή παρακολούθη¬ 
ση μαθήματος ή άλλες συναφείς με την επιστημονική 
έρευνα υποχρεώσεις. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν.4310/2014 συμπεριλαμβανομένου του ερευνητικού 
κέντρου της Ακαδημίας Αθηνών. 

2. Η Συνέλευση του Τμήματος αναθέτει στον προτει- 
νόμενο επιβλέποντα, σύμφωνα με την παράγραφο 3 του 
άρθρου 38 του ν. 4485/2017, την επίβλεψη της διδακτο¬ 
ρικής διατριβής και ορίζει Τριμελή Συμβουλευτική Επι¬ 
τροπή, με αρμοδιότητα να πλαισιώνει και να υποστηρίζει 
την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο επιβλέπων και δύο ακόμη μέλη Δ.Ε.Π. α' 
βαθμίδας, αναπληρωτή και επίκουρου από το ΑΠΘ ή 
άλλο Α.Ε.Ι. ή καθηγητές αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι δι¬ 
δακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν.4310/2014, συμπεριλαμβανομένου του ερευνητικού 
κέντρου της Ακαδημίας Αθηνών, ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Ως μέλη τηςΤριμελούς 
Συμβουλευτικής Επιτροπής είναι δυνατόν να ορίζονται 
και μέλη Δ.Ε.Π. τα οποία είναι σε άδεια. 

4. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του Τμήματος Μαθηματικών. 


5. Το ανώτατο όριο επίβλεψης διδακτορικών διατρι¬ 
βών ανά μέλος Δ.Ε.Π. ορίζεται να είναι πέντε (5). Οι πε¬ 
ριπτώσεις συνεπίβλεψης διδακτορικών διατριβών δεν 
θα προσμετρούνται στο σύνολο. 

6. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Συνέλευση του Τμήμα¬ 
τος, εκτιμώντας τις περιστάσεις, αναθέτει σε άλλον την 
επίβλεψη, σύμφωνα με όσα ορίζονται στις προηγούμενες 
παραγράφους, κατόπιν αίτησης του υποψήφιου διδάκτο¬ 
ρα και σύμφωνης γνώμης του νέου προτεινόμενου επι- 
βλέποντος. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος, ακόμη και καθ'υπέρ¬ 
βαση του μέγιστου αριθμού υποψήφιων διδακτόρων. 

7. Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι., στο 
οποίο ανήκει το Τμήμα, όπου ξεκίνησε η εκπόνηση της 
διδακτορικής διατριβής. 

8. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του υποψήφιου διδάκτορα, τον τίτλο και 
σύντομη περίληψη της διδακτορικής διατριβής, το όνο- 
ματου επιβλέποντος και των άλλων μελών τηςΤριμελούς 
Συμβουλευτικής Επιτροπής. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

Το Τμήμα Μαθηματικών είναι δυνατό να συνεργάζε¬ 
ται, σύμφωνα με όσα προβλέπονται στο άρθρο 43 του 
ν.4485/2017, μεΤμήματα ΑΕΙ της ημεδαπής, ερευνητικά 
κέντρα και ινστιτούτα του άρθρου 13Α του ν.4310/2014, 
συμπεριλαμβανομένου του ερευνητικού κέντρου της 
Ακαδημίας Αθηνών, για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπο- 
νται στο οικείο Ειδικό Πρωτόκολλο Συνεργασίας που 
καταρτίζεται. 

Το Τμήμα Μαθηματικών είναι δυνατό επίσης να συ¬ 
νεργάζεται με αναγνωρισμένα ως ομοταγή Ιδρύματα ή 
ερευνητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η απόφαση του Υπουργού Παιδείας, Έρευνας και Θρη¬ 
σκευμάτων με αριθμό 41931 /Ζ1/13-3-2018 (ΦΕΚ 972/ 
τ.Β'/13-3-2018). 

Άρθρο 10 

Διαδικασία Εκπόνησης 

1. Ο υποψήφιος διδάκτορας, κατ' έτος παρουσιάζει 
προφορικά ενώπιον της Τριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της διδακτορικής του 
διατριβής. 

2. Η Τριμελής Συμβουλευτική Επιτροπή υποβάλλει 
έκθεση προόδου στο τέλος κάθε ακαδημαϊκού έτους. 

3. Αντίγραφο της έκθεσης προόδου της Τριμελούς 
Συμβουλευτικής Επιτροπής και του υπομνήματος του 
υποψήφιου διδάκτορα, καθώς και σχόλια επ' αυτού από 
τον επιβλέποντα ή τα άλλα μέλη τηςΤριμελούς Συμβου¬ 
λευτικής Επιτροπής καταχωρούνται στον ατομικό φάκε¬ 
λο του υποψηφίου διδάκτορα. 

Άρθρο 11 

Αξιολόγηση Διδακτορικής Διατριβής 

1. Μετά την ολοκλήρωση εκπόνησης της διδακτορικής 
διατριβής ο υποψήφιος διδάκτορας υποβάλλει αίτηση 
στην Τριμελή Συμβουλευτική Επιτροπή, δια της Γραμ¬ 
ματείας, για δημόσια υποστήριξη και αξιολόγησή της. 
Ταυτόχρονα οριστικοποιεί και τον τίτλο της διδακτορι¬ 
κής διατριβής. 

2. Η Τριμελής Συμβουλευτική Επιτροπή αποφασίζει 
την έγκριση ή την αιτιολογημένη απόρριψη της αίτη¬ 
σης. Εφόσον αυτή εγκριθεί, η Τριμελής Συμβουλευτική 
Επιτροπή κοινοποιεί στη Συνέλευση τον τίτλο της διδα¬ 
κτορικής διατριβής και συντάσσει αναλυτική Εισηγη¬ 
τική Έκθεση. Στην Εισηγητική Έκθεση καταγράφεται η 
ολοκλήρωση της εκπόνησης της διδακτορικής διατρι¬ 
βής και προτείνεται ο ορισμός Επταμελούς Εξεταστικής 
Επιτροπής για τον υποψήφιο διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του 
υποψηφίου διδάκτορα, του δίνει αναλυτικά επιστημο¬ 
νικές παρατηρήσεις - βελτιώσεις καθώς και χρονοδιά¬ 
γραμμα υλοποίησης. 

3. Η ΣυνέλευσητουΤμήματος, μετάτην κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής και μετά από εισήγηση της Σ.Ε.Δ.Σ., ορίζει 
Επταμελή Εξεταστική Επιτροπή για την αξιολόγηση της 
διδακτορικής διατριβής του υποψήφιου διδάκτορα. 
Σε αυτή μετέχουν τα μέλη τηςΤριμελούς Συμβουλευ¬ 
τικής Επιτροπής και τέσσερα επιπλέον μέλη που πλη¬ 
ρούν τα κριτήρια του άρθρου 39 παρ. 2 β' εδάφιο του 
ν. 4485/2017 και έχουν την ίδια ή συναφή ειδικότητα με 
το επιστημονικό πεδίο της διδακτορικής διατριβής. Η 
Τριμελής Συμβουλευτική Επιτροπή έχει δικαίωμα πρότα¬ 
σης των μελών της Επταμελούς Εξεταστικής Επιτροπής. 
Πρόεδρος της Εξεταστικής Επιτροπής ορίζεται ο επιβλέ- 
πων της διδακτορικής διατριβής, εφόσον είναι μέλος της 
Επταμελούς Εξεταστικής Επιτροπής (άρθρο 41 παρ. 2 του 
ν. 4485/2017), ή, άλλως, ο αρχαιότερος καθηγητής του 
Τμήματος Μαθηματικών του Αριστοτελείου Πανεπιστη¬ 
μίου Θεσσαλονίκης, εφόσον είναι μέλος της Επταμελούς 
Εξεταστικής Επιτροπής. 

4. Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη Δ.Ε.Π. τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 


5. Μετά τον ορισμό της Επταμελούς Εξεταστικής Επι¬ 
τροπής ο υποψήφιος καταθέτει στη Γραμματεία επτά 
αντίτυπα της διδακτορικής διατριβής του. Η Γραμμα¬ 
τεία του Τμήματος μεριμνά για την αποστολή ενός αντι¬ 
τύπου σε κάθε μέλος της Επταμελούς Επιτροπής μαζί 
με αντίγραφο της Εισηγητικής Έκθεσης της Τριμελούς 
Εισηγητικής Επιτροπής. Με ευθύνη τηςΤριμελούς Συμ¬ 
βουλευτικής Επιτροπής ανακοινώνεται στο διαδικτυακό 
τόπο του Τμήματος Μαθηματικών του Αριστοτελείου 
Πανεπιστημίου Θεσσαλονίκης η δημόσια υποστήριξη 
της διδακτορικής διατριβής τουλάχιστον επτά (7) ημέρες 
πριν από την πραγματοποίησή της. Η δημόσια υποστή¬ 
ριξη πραγματοποιείται τουλάχιστον τρεις (3) εβδομά¬ 
δες μετά την κατάθεση της διδακτορικής διατριβής στη 
Γραμματεία του Τ μήματος 

6. Η διαδικασία της δημόσιας υποστήριξης απαιτεί την 
παρουσία τουλάχιστον πέντε (5) μελών της Επταμελούς 
Εξεταστικής Επιτροπής. 

7. Η διδακτορική διατριβή υποστηρίζεται από τον 
υποψήφιο διδάκτορα δημόσια επί περίπου σαράντα 
πέντε (45) λεπτά, ενώπιον της Επταμελούς Εξεταστικής 
Επιτροπής. Ο υποψήφιος απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

8. Στη συνέχεια ο υποψήφιος και όλοι ανεξαιρέτως οι 
παρευρισκόμενοι αποχωρούν και η Επταμελής Εξετα¬ 
στική Επιτροπή συσκέπτεται και κρίνει τη διατριβή ως 
προς την ποιότητα, την πληρότητα, την πρωτοτυπία και 
την συμβολή της στην επιστήμη και με βάση αυτά τα 
κριτήρια διατυπώνει την τελική της κρίση. 

9. Η διδακτορική διατριβή εγκρίνεται με πλειοψηφία 
τουλάχιστον πέντε (5) μελών της Επταμελούς Εξεταστι¬ 
κής Επιτροπής και, εφόσον εγκριθεί, αξιολογείται με την 
ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Λίαν Καλώς 

- Καλώς 

10. Η έγκριση και ο χαρακτηρισμός βεβαιώνεται με 
σχετικό πρακτικό.Το πρακτικό, στο οποίο περιγράφεται 
συνοπτικά η διαδικασία, υπογράφεται από όλα τα συμ- 
μετέχοντα στη διαδικασία μέλη της Επταμελούς Εξετα¬ 
στικής Επιτροπής και διαβιβάζεται στη Γραμματεία του 
Τμήματος. 

11. Σε περίπτωση ισοψηφίας κατά το χαρακτηρισμό, 
η ψηφοφορία επαναλαμβάνεται. Αν υπάρξει και πάλι 
ισοψηφία, υπερισχύει η ψήφος του Προέδρου της Επτα¬ 
μελούς Εξεταστικής Επιτροπής. Επίσης, σε περίπτωση 
μη ομόφωνου χαρακτηρισμού, στο πρακτικό καταγρά¬ 
φονται όλοι οι τυχόν διαφορετικοί χαρακτηρισμοί που 
έλαβε η διδακτορική διατριβή και ως τελικός χαρακτη¬ 
ρισμός λαμβάνεται εκείνος της πλειοψηφίας. 

Άρθρο 12 

Αναγόρευση και Καθομολόγηση Διδακτόρων 

1. Η Συνέλευση αναγορεύει και καθομολογεί τον υπο¬ 
ψήφιο διδάκτορα σε δημόσια Συνεδρίαση του Τμήμα¬ 
τος, παρουσία του υποψήφιου διδάκτορα. Ο Πρόεδρος 
του Τμήματος θέτει υπόψη του Σώματος το πρακτικό, 
που πιστοποιεί την επιτυχή ολοκλήρωση της διαδικα¬ 
σίας προφορικής παρουσίασης και αξιολόγησης της 
διδακτορικής διατριβής και ακολουθεί η αναγόρευση 
και καθομολόγηση του υποψηφίου σε διδάκτορα του 
Τμήματος. Στη Συνεδρίαση παρίσταται ο/η Πρύτανης/ 
νις ή ο/η Αντιπρύτανης/νις, ενώ μπορεί να παρίσταται 
και ο Κοσμήτορας. 

2. Η τελετή αναγόρευσης και καθομολόγησης, καθώς 
και ο τύπος του διδακτορικού διπλώματος του διδάκτο- 
ρος ακολουθεί τα Πρότυπα σχετικών Αποφάσεων της 
Συγκλήτου Α.Π.Θ 1 * 1 2 3 4 . Η τελετή διενεργείται τρεις (3) φορές 
ανά ακαδημαϊκό έτος και συγκεκριμένα μαζί με την τελε¬ 
τή Ορκωμοσίας των Πτυχιούχων του Τμήματος. 

3.0 υποψήφιος διδάκτορας πριν από την αναγόρευση 
και καθομολόγησή του από την Συνέλευση του Τμήμα¬ 
τος, μπορεί να αιτηθεί χορήγηση Βεβαίωσης Επιτυχούς 
Αποπεράτωσης. 

4. Στο διδάκτορα χορηγείται αντίγραφο διδακτορικού 
διπλώματος. Το διδακτορικό δίπλωμα (μεμβράνη), υπο 
γράφεται από τον/την Πρύτανη/ι, τον Πρόεδρο και τον 
Προϊστάμενο Γραμματείας του Τμήματος και φέρει τη 
σφραγίδα του Αριστοτελείου Πανεπιστημίου Θεσσα¬ 
λονίκης. 

Άρθρο 13 

Λόγοι Διαγραφής 

Η Συνέλευση του Τμήματος Μαθηματικών, μετά από 
πρόταση της Τριμελούς Συμβουλευτικής Επιτροπής και 
εισήγηση της Σ.Ε.Δ.Σ., μπορεί να αποφασίσει τη δια¬ 
γραφή υποψήφιου διδάκτορα. Στην απόφαση τεκμη¬ 
ριώνονται οι λόγοι διαγραφής. Λόγοι διαγραφής είναι 
οι επόμενοι: 

1. Ανεπαρκής πρόοδος του υποψηφίου διδάκτορα, 
η οποία τεκμηριώνεται με δύο (2) αρνητικές Εκθέσεις 
Προόδου, συνεπάγεται τη διαγραφή του. 

2. Ο υποψήφιος διδάκτορας διαγράφεται αυτοδίκαια 
μετά από αίτησή του. 

Άρθρο 14 

Λογοκλοπή 

Καταθέτοντας οποιαδήποτε εργασία ή τη διδακτορική 
του διατριβή, ο υποψήφιος/α διδάκτορας υποχρεούται 
να αναφέρει αν χρησιμοποίησε το έργο άλλων. Η αντι¬ 
γραφή θεωρείται σοβαρό ακαδημαϊκό παράπτωμα. 

Λογοκλοπή θεωρείται η αντιγραφή εργασίας (ή μέρους 
αυτής) κάποιου/ας άλλου/ης, καθώς και η χρησιμοποίη¬ 
ση εργασίας (ή μέρους αυτής) άλλου/ης -δημοσιευμένης 
ή μη- χωρίς τη δέουσα αναφορά. Η πράξη αυτή μπορεί 
να στοιχειοθετήσει απόφασ η της Συνέλευσης του Τμή¬ 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ». 


ματος για διαγραφή του/της υποψήφιου/ας διδάκτορα, 
σύμφωνα με τα οριζόμενα στο επόμενο άρθρο. 

Σε περίπτωση που διαπιστωθεί λογοκλοπή μετά τη 
λήψη του διδακτορικού διπλώματος ο τίτλος που έχει 
απονεμηθεί ανακαλείται με ειδικά αιτιολογημένη από¬ 
φαση της Συνέλευσης του Τμήματος. 

Άρθρο 15 

Λοιπές διατάξεις 

Για οποιοδήποτε άλλο ζήτημα σχετικό με τις διδακτο¬ 
ρικές Σπουδές, για το οποίο δεν υπάρχει πρόβλεψη στον 
παρόντα εσωτερικό κανονισμό, αρμόδια για να αποφα¬ 
σίσει είναι η Συνέλευση του Τμήματος, μετά από εισή¬ 
γηση της Σ.Ε.Δ.Σ., και η Σύγκλητος του Αριστοτελείου 
Πανεπιστημίου Θεσσαλονίκης. 

Άρθρο 16 

Μεταβατικές διατάξεις 

Ι. Όλοι οι υποψήφιοι διδάκτορες του Τμήματος μετά 
την έγκριση και δημοσίευση του παρόντα Κανονισμού 
διδακτορικών Σπουδών, εντάσσονται στις διατάξεις του 
ν.4485/2017 και στον παρόντα Κανονισμό. 

2. Οι υποψήφιοι διδάκτορες του Τμήματος, οι οποίοι 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωση 
της εντός διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μάίου 2018 

Ο Πρύτανης 

ΠΕΡΙΚΛΗΣ ΜΗΤΚΑΣ 


Αριθμ. απόφ. 381/2.4.2 . ακ./29-05-2018 (4) 

Καθορισμός του αριθμού των παρεχόμενων θέ¬ 
σεων σε είκοσι εννέα (29) μεταπτυχιακά προ¬ 
γράμματα σπουδών του Ελληνικού Ανοικτού 
Πανεπιστημίου (Ε.Α.Π.) για το ακαδημαϊκό έτος 
2018-2019. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις του άρθρου 1 και των παρ. 4 και 5 του 
άρθρου 5 του ν. 2552/1997 (ΦΕΚ 266 τ.Α'), όπως ισχύει. 

2. Τις διατάξεις της παρ. 22 του άρθρου 80 παρ. 22 του 
ν. 4009/2011 «Δομή, λειτουργία, διασφάλιση της ποιότη¬ 
τας των σπουδών και διεθνοποίηση των ανώτατων εκ¬ 
παιδευτικών ιδρυμάτων» (ΦΕΚ 195 Α') όπως ισχύει καθώς 
και το γεγονός ότι δεν έχει δημοσιευθεί μέχρι σήμερα ο 
Οργανισμός του Ιδρύματος. 

3. Τ ις διατάξεις του άρθρου 32 του ν. 4485/2017. 

4. Τηναριθμ.27537/Ζ1 /16.2.2018(Υ.Ο.Δ.Δ.102/28.2.2018) 
απόφαση του Υπουργού Παιδείας, Έρευνας και Θρησκευ¬ 
μάτων περί ανασυγκρότησης της Διοικούσας Επιτροπής 
του Ελληνικού Ανοικτού Πανεπιστημίου. 

5. Την αριθμ. 132065/Ζ1/24.8.2015 (Υ.Ο.Δ.Δ. 616/ 
27.8.2015) απόφαση του Υπουργού Πολιτισμού, Παιδείας 
και Θρησκευμάτων με την οποία διορίσθηκε Πρόεδρος 
της Διοικούσας Επιτροπής του Ελληνικού Ανοικτού Πα¬ 
νεπιστημίου ο Καθηγητής Βασίλειος Καρδάσης. 

6. Το πρακτικό της με αριθμό 381/29-05-2018 Συνεδρί¬ 
ασης της Διοικούσας Επιτροπής του Ελληνικού Ανοικτού 
Πανεπιστημίου. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζει: 

Τον καθορισμό του αριθμού των παρεχόμενων θέσεων 
στις 9215 για το ακαδημαϊκό έτος 2018-19 σε είκοσι εν¬ 
νέα (29) μεταπτυχιακά προγράμματα σπουδών οι οποίες 
κατανέμονται ως ακολούθως: 


Ορθόδοξη Χριστιανική Θεολογία και Θρησκευτικός 
Πλουραλισμός 

180 

Εκπαίδευση Ενηλίκων 

300 

Επιστήμες της Αγωγής 

800 

Διαχείριση Τεχνικών Έργων 

420 

Διαχείριση και Τεχνολογία Ποιότητας 

445 

Μεταπτυχιακή Εξειδίκευση στα Πληροφοριακά Συ¬ 
στήματα 

220 

Σεισμική Μηχανική και Αντισεισμικές Κατασκευές 

100 

Προχωρημένες Σπουδές στη Φυσική 

200 

Περιβαλλοντική Κατάλυση για Αντιρύπανση και Πα¬ 
ραγωγή Καθαρής Ενέργειας 

200 

Μεταπτυχιακές Σπουδές στα Μαθηματικά 

120 

Περιβαλλοντικός Σχεδιασμός 

260 

Μεταπτυχιακή Ειδίκευση Καθηγητών των Φυσικών 
Επιστημών 

300 

Διαχείριση Αποβλήτων 

335 

Συστήματα Κινητού και Διάχυτου Υπολογισμού 

110 

Διοίκηση Πολιτισμικών Μονάδων 

540 

Διοίκηση Μονάδων Υγείας 

515 

Διοίκηση Τουριστικών Επιχειρήσεων 

470 

Μθ5ϊθγ ίη Βυϊίπθίί Αάιπίηί5ΐΓ3ΐίοη (ΜΒΑ) 

520 

Τραπεζική 

545 

ΓραφικέςΤέχνες- Πολυμέσα 

70 

Σχεδιασμός Φωτισμού 

70 

Ακουστικός Σχεδιασμός και Ψηφιακός Ήχος 

35 

ΕθηρυΒςθ ΕάυεθΙίοπ Γογ Βθίυ9θθ5 3πά Μίς^θηΐί 

300 

Αθλητικές Σπουδές: Κοινωνιολογία, Ιστορία, Ανθρω¬ 
πολογία 

300 

Σύγχρονες Δημοσιογραφικές Σπουδές 

300 

Δημόσια Ιστορία 

400 

Κοινωνική και Αλληλέγγυα Οικονομία 

400 

Σύγχρονες τάσεις στη γλωσσολογία για εκπαιδευ¬ 
τικούς 

600 

Εγκληματολογικές και Ποινικές προσεγγίσεις της 
διαφθοράς του οικονομικού και του οργανωμένου 
εγκλήματος 

160 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Μάίου 2018 
Ο Πρόεδρος 

της Διοικούσας Επιτροπής 
ΒΑΣΙΛΗΣ ΚΑΡΔΑΣΗΣ 


Αριθμ. ΔΦ15/2550 (5) 

Έγκριση ίδρυσης Προγράμματος Μεταπτυχιακών 
Σπουδών με τίτλο: «Σχεδιασμός και Κατασκευή 
Τεχνικών Έργων - Θθδίςιη αηά ΟοηδΙηιςΙίοη οί 
□νίΙ Επ9ΪηθθΓΪΠ9 5ΐι·υεΙυι·θ5» του Τμήματος Πο¬ 
λιτικών Μηχανικών Τ.Ε. της ΣχολήςΤεχνολογικών 
Εφαρμογών (ΣΤΕΦ) του Αλεξάνδρειου Τεχνολο¬ 
γικού Εκπαιδευτικού Ιδρύματος Θεσσαλονίκης 
(ΑΤΕΙΘ). 

Η ΣΥΓΚΛΗΤΟΣ 

ΤΟΥ ΑΛΕΞΑΝΔΡΕΙΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΘΕΣΣΑΛΟΝΙΚΗΣ (ΑΤΕΙΘ) 

Έχοντας υπόψη: 

1 .Τις διατάξεις της παρ. 2 του άρθρου 13 του ν. 4485/ 
2017 (Α' 114) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις», οι οποίες αναφέρονται στις αρμοδιότητες της 
Συγκλήτου. 

2. Την υπουργική απόφαση με αριθμ. 193992/Ζ1 / 
10-11 -2017 (ΦΕΚ 579/ΥΟΔΔ/14.11.2017) «Διαπιστωτική 
πράξη εκλογής Πρύτανη και τριών Αντιπρυτάνεων του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης». 

3. Τις διατάξειςτου ν. 4485/2017 και ιδίωςτα άρθρα 30 
«Γενικές διατάξεις», 31 «Όργανα διοίκησηςτων Π.Μ.Σ.», 
32 «Ίδρυση Π.Μ.Σ.», 33 «Διάρκεια φοίτησης και πιστωτι¬ 
κές μονάδες», 34 «Επιλογή, δικαιώματα και υποχρεώσεις 
μεταπτυχιακών φοιτητών», 35 «Δωρεάν φοίτηση - υπο¬ 
τροφίες», 36 «Διδακτικό προσωπικό», 37 «Πόροι - χρη¬ 
ματοδότηση ΠΜΣ», καθώς και τις μεταβατικές διατάξεις 
του άρθρου 85 (Α' 114). 

4. Τις διατάξεις του άρθρου 19 παρ. 7 του ν. 4521/2018 
(ΦΕΚ 38 Α72-3-2018). 

5. Την αριθμ. 216772/Ζ1 /8-12-2017 υπουργική από¬ 
φαση (ΦΕΚ4334/τ.Β'/12-12-2017) «Τρόπος κατάρτισης 
του αναλυτικού προϋπολογισμού λειτουργίας και της 
έκθεσης βιωσιμότητας των Προγραμμάτων Μεταπτυ¬ 
χιακών Σπουδών». 

6. Τις διατάξεις του ν. 3374/2005 (ΦΕΚ 189/τ.Α 1 2 3 4 5 6 7 ) «Δι¬ 
ασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπωςτροποποιήθηκε 
και ισχύει. 

7. Το π.δ. 82/2013 (ΦΕΚ 123/τ.Α703-06-2013) «Συγ¬ 
χώνευση Σχολών-ΜετονομασίαΤμημάτων-Συγχώνευση 
Τμημάτων-Κατάργηση Τμημάτων-συγκρότηση Σχολών 
του Αλεξάνδρειου ΤΕΙ Θεσσαλονίκης». 

δ.Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

9. Το απόσπασμα του αριθμ. 2/07-02-2018 πρακτικού 
τηςΣυνέλευσηςτουΤμήματος Πολιτικών ΜηχανικώνΤ.Ε. 
του ΑλεξάνδρειουΤεχνολογικού Εκπαιδευτικού Ιδρύμα¬ 
τος Θεσσαλονίκης. 

10. Την από 19-4-2018 θετική εισήγηση της Επιτρο¬ 
πής Μεταπτυχιακών Σπουδών του Αλεξάνδρειου Τ.Ε.Ι. 
Θεσσαλονίκης. 

11 .Το αριθμ. 10/19-4-2018 πρακτικό συνεδρίασης της 
Συγκλήτου του Αλεξάνδρειου ΤΕΙ Θεσσαλονίκης. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Εγκρίνουμε από το ακαδημαϊκό έτος 2018-2019 τη λει¬ 
τουργία του Προγράμματος Μεταπτυχιακών Σπουδών 
«Σχεδιασμός και Κατασκευή Τεχνικών Έργων - Θθε^η 
3ΐτά Θοπ5ΐΓυςΐίοπ οίΘίνίΙ ΕηςίπθθΠΓ^ 5ΐΓυςΐυΓθ5» στο 
Τμήμα Πολιτικών Μηχανικών Τ.Ε. της Σχολής Τεχνολο¬ 
γικών Εφαρμογών (ΣΤΕΦ) του Αλεξάνδρειου Τεχνολο¬ 
γικού Εκπαιδευτικού Ιδρύματος Θεσσαλονίκης (ΑΤΕΙΘ), 
ως ακολούθως: 

Άρθρο 1 

Γενικές Διατάξεις 

Το Τμήμα Πολιτικών Μηχανικών Τ.Ε. της Σχολής Τε¬ 
χνολογικών Εφαρμογών (ΣΤΕΦ) του Αλεξάνδρειου Τε¬ 
χνολογικού Εκπαιδευτικού Ιδρύματος Θεσσαλονίκης 
(ΑΤΕΙΘ) διοργανώνει και λειτουργεί από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο «Σχεδιασμός και Κατασκευή Τεχνικών 
Έργων - Οθείρπ 3πά Θοπ5ΐΓυςΐίοπ οίΟνίΙ Εηοίηθθππς 
5ΐΓυσΐυΓθ5» σύμφωνα με τις διατάξεις της απόφασης 
αυτής και τις διατάξεις του ν. 4485/2017 (Α’ 114). 

Άρθρο 2 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) με τίτλο «Σχεδιασμός και Κατασκευή Τεχνικών 
Έργων - Θθδίςη 3ηά ΘοηεΐΓυςΐίοη οίΟνίΙ Εηςίηθθπης 
5ΐΓυςΐυτθ5» χωρίς ειδικεύσεις. 

Άρθρο 3 

Γνωστικό αντικείμενο 

Το ΠΜΣ έχει ως αντικείμενο την παροχή εκπαίδευσης 
μεταπτυχιακού επιπέδου στις σύγχρονες μεθόδους 
ανάλυσης και ευρύτερου σχεδιασμού των έργων των 
Πολιτικών Μηχανικών που βασίζονται στους νέους Ελ¬ 
ληνικούς και Ευρωπαϊκούς κανονισμούς και νόμους, ενώ 
παράλληλα εξειδικεύει τους φοιτητές και στην τεχνολο¬ 
γία διαχείρισης και προστασίας περιβάλλοντος συμπε¬ 


ριλαμβανομένων των κοινωνικο-οικονομικών τομέων 
και των θεσμικών θεμάτων που σχετίζονται άμεσα με 
τον περιβαλλοντικό σχεδίασμά και τις επιπτώσεις έργων 
και δράσεων της βιώσιμης ανάπτυξης. Αναλυτικότερα, 
το ΠΜΣ έχει ως στόχους: 

α) την υψηλού επιπέδου εκπαίδευση επιστημόνων που 
θα είναι σε θέση να στελεχώσουν με επιτυχία νευραλγι¬ 
κούς τομείς που σχετίζονται με τα έργα των Πολιτικών 
Μηχανικών ώστε να συμβάλλουν ουσιαστικά στην πα¬ 
ραγωγή ολοκληρωμένων λύσεων, 

β) την ανάπτυξη και προώθηση της έρευνας σε όλους 
τουςτομείςπου άπτονταιτων έργων των Πολιτικών Μη¬ 
χανικών. 

Άρθρο 4 

Γλώσσα διεξαγωγής του Προγράμματος 

Η γλώσσα διεξαγωγής του Προγράμματος είναι η 
ελληνική. 

Άρθρο 5 

Χρονική διάρκεια φοίτησης 

Η ελάχιστη χρονική διάρκεια για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα. 

Άρθρο 6 

Πιστωτικές μονάδες 

Οι πιστωτικές μονάδες του προγράμματος είναι συ¬ 
νολικά 90 ΕΘΤ5. 

Άρθρο 7 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2022-2023. 

Άρθρο 8 

Τέλη φοίτησης 

Για το σύνολο του προγράμματος τα τέλη φοίτησης 
ανέρχονται σε 2.000,00 ευρώ. 

Άρθρο 9 

Ειδικές Διατάξεις 

Όσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών του προγράμματος καθώς και από τα αρμόδια 
όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Απριλίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 

